Gauahar Khan. Gauahar Khan ("talaffuz": Gavxar Xon; 1983-yil 23-avgustda tugʻilgan) — hind modeli va aktrisasi. U oʻz faoliyatini model sifatida boshlagan va 2002-yilda Femina Miss India tanlovida ishtirok etgan. Gauhar Khan raqs shoularida ishtirok etgan, soʻng, u Yash Raj Filmsning „"Rocket Singh: Salesman of the Year“" (2009) filmi bilan aktrisalik debyutini qilgan. Keyinchalik Khan „"Game"“ trilleri (2011), „"Ishaqzaade"“ (2012), „"Fever"“ (2016), romantik komediya „"Badrinath Ki Dulhania“" (2017) va hind davri dramasi „"Begum Jaan“" (2017) kabi filmlarda rol ijro etgan. 2013-yilda Khan "Bigg Boss 7" shousida ishtirok etgan va gʻolib boʻlgan. Yoshlik davri. Khan 1983-yil 23-avgustda Maxarashtra shtatining Pune shahrida musulmon boʻlgan Zafar va Roziya Khan oilasida tugʻilgan. U oʻqishni Punedagi Karmel togʻidagi monastir maktabida tamomlagan. Khan oiladagi besh farzanddan biri. Khan ularning eng kichigi va aktrisa Nigaar Khanning singlisi. Faoliyati. Khan oʻz faoliyatini model sifatida boshlagan. 2002-yilda, 18 yoshida u „Femina Miss India“ tanlovida qatnashib, toʻrtinchi oʻrinni egalladi va „Miss Talented“ unvonini qoʻlga kiritgan. Oʻsha yili u „"Miss International“" tanlovida Hindistonni himoya qilgan. Khan „"Miss India: The Mystery“" filmida kichik rolda paydo boʻlgan. Khan „Bombay Vikings“ guruhining „Hawa Mein Udati Jaaye“ qoʻshigʻi bilan birga bir nechta musiqiy videolarda paydo boʻlgan. U Zoom televideniyesida efirga uzatiluvchi "Page-3" koʻrsatuvini olib borgan. Shaxsiy hayoti. Khan 2013-yilda Bigg Boss 7 ishtirokchisi Kushal Tandon bilan munosabatda boʻlgan, lekin keyinchalik ular ajralishdi. 2020-yil noyabr oyida Khan aktyor va musiqiy rejjisyor Ismoil Darbarning oʻgʻli Zaid Darbar bilan unashtirildi. Ikkalasi oʻsha yilning 25-dekabrida turmush qurishdi.